Afdaw nies bħal dan li issa qed jerġa jdur lil kulħadd? Ħa nkunu ċari, aħna tal-Mazzun ma naqblux mal-kaċċa, iżda ma nistgħux infakkru l-kaċċatturi u l-għaqda li tirrappreżentahom li totalment tilfu kull niskata ta' kredibilita' li seta' kellhom eżattament bħall-gvern li issa tant qed jgħajru. Aħna ma ninsewx kif qabel ir-Referendum għas-sħubija fl-UE, nies bħal Simon Busuttil u l-krew kollha ta' l-IVA għall-Ewropa kienu jduru Malta kollha jispjegaw lill-kaċċaturi li mhuma se jitilfu xejn mid-"delizzju" qattiel tagħhom. Xi nies li nafu mir-Rabat jiftakru l-laqgħat li kien jagħmel in-nutar Tony Abela għall-kaċċaturi Rabtin biex iserrħilhom rashom li se jkunu jistgħu jisparaw fuq xhiex iridu malli nidħlu fl-EU; filwaqt li Simon Busuttil assiguraw li bid-derogi li se titlob Malta se jkunu jistgħu jipprattikaw id-"delizzju" qattiel tagħhom mingħajr problemi. Mhux se ninsew l-ittri li bagħat Gonzi qabel l-elezzjoni li għaddiet u li l-kaċċatturi reġgħu belgħu l-wegħda fiergħa u vvotawlu għax tela'. Tant hawn kaċċatturi li kieku mqar nofshom ma vvutawx lil Gonzi żgur ma kienx jitla'. Allura għalfejn għandna nagħtu kashom lill-kaċċaturi? Il-Labour m'għandux jaqa' fin-nassa li jwegħdhom affarijiet li ma jistgħux jingħataw wara kollox il-kaċċaturi stess u l-għaqdiet tagħhom waqqgħu l-ġebla fuq saqajhom. Diversi Membri Parlamentari Laburisti qalulhom li l-gvern ta' Gonzipn qed jigannahhom u ma' tawx kasu. Mela issa qed jaħsdu li jiżirgħu. Minn naħa l-oħra, il-Partit Laburista għandu dmir li jagħti każ lil dawk li ma jaqblux mal-kaċċa wkoll u mhux jisma' biss lill-kaċċatturi meta jaf li l-EU ma tagħtix derogi għal kaċċa fir-Rebbiegħa.
Ċiao Ċiao Kaċċa!